Slafeſt dv friedel ziere
Slafeſt dv friedel ziere·
wan weket vns leider ſchiere·
ein vogellin ſo wol getan·
dc iſt der lindē an dc zwi gegan·

Ich was vil ſanfte entſlafen·
nv rúfeſtv kint wafen·
lieb ane leit mag niht ſin·
wc dv gebúteſt dc leiſte ich min frúndin·

Dú frǒwe begvnde weinē·
dv riteſt hinnē vn̄ laſt mich einē·
wēne wilt dv wider her zv̊ mir·
owe dv fvͤreſt mine froͤide ſant dir·

Deutsche Philologie
Deutschland
12. Jahrhundert
Mittelhochdeutsch
Versdichtung
Codex Manesse